Document ID: 31988R2550

*****
ΚΑΝΟΝΙΣΜΟΣ (ΕΟΚ) αριθ. 2550/88 ΤΗΣ ΕΠΙΤΡΟΠΗΣ
της 10ης Αυγούστου 1988
που τροποποιεί τον κανονισμό (ΕΟΚ) αριθ. 2347/84 σχετικά με τις σταφίδες που μπορούν να επωφεληθούν της ενίσχυσης στην παραγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 2247/88 (2), και ιδίως το άρθρο 3 παράγραφος 4, το άρθρο 4 παράγραφος 4, το άρθρο 5 παράγραφος 5 και το άρθρο 6 παράγραφος 4,
Εκτιμώντας:
ότι ο κανονισμός (ΕΟΚ) αριθ. 2242/88 του Συμβουλίου (3) επεξέτεινε στις σταφίδες των ποικιλιών «Moscatel» το δικαίωμα να επωφελούνται του καθεστώτος ενίσχυσης στην παραγωγή που εφαρμόζεται σε ορισμένες ποικιλίες σταφίδας·
ότι, προκειμένου να εφαρμοσθεί η επέκταση αυτή του καθεστώτος ενίσχυσης, είναι απαραίτητο να καθοριστούν τα χαρακτηριστικά και οι ελάχιστες προδιαγραφές ποιότητας των εν λόγω ποικιλιών· ότι πρέπει να καθοριστεί η ελάχιστη τιμή που θα καταβάλλεται στον παραγωγό και η ενίσχυση για τις πλέον αντιπροσωπευτικές κατηγορίες αυτών των ποικιλιών· ότι πρέπει να καθορισθούν οι ποικιλίες αυτές·
ότι ο κανονισμός (ΕΟΚ) αριθ. 2347/84 της Επιτροπής της 31ης Ιουλίου 1984 σχετικά με τις σταφίδες που μπορούν να επωφεληθούν της ενίσχυσης στην παραγωγή (4), όπως τροποποιήθηκε τελευταία από τον κανονισμό (ΕΟΚ) αριθ. 2399/86 (5), έχει ήδη προβλέψει συντελεστές και ελάχιστες ποιοτικές προδιαγραφές για τη σουλτανίνα και την κορινθιακή σταφίδα· ότι πρέπει να συμπληρωθούν οι διατάξεις αυτές με τις διατάξεις που αφορούν τις ποικιλίες «Moscatel»·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2347/84 τροποποιείται ως ακολούθως:
1. Στο άρθρο 1 παράγραφος 1, το δεύτερο εδάφιο αντικαθίσταται από το ακόλουθο κείμενο:
«Για τις άλλες κατηγορίες σουλτανίνας, κορινθιακής σταφίδας και σταφίδας "Moscatel", η ελάχιστη τιμή πολλαπλασιάζεται με το συντελεστή που αναφέρεται στο παράρτημα Ι.»
2. Στο άρθρο 2 παράγραφος 1, το δεύτερο εδάφιο αντικαθίσταται από το ακόλουθο κείμενο:
«Για τις άλλες κατηγορίες σουλτανίνας, την κορινθιακή σταφίδα και τη σταφίδα "Moscatel", το ποσό της ενίσχυσης πολλαπλασιάζεται με το συντελεστή που αναφέρεται στο παράρτημα Ι.»
3. Το παράρτημα Ι «συντελεστές» τροποποιείται κατά τον ακόλουθο τρόπο:
α) στο τμήμα Ι «Συντελεστές που εφαρμόζονται στην ελάχιστη τιμή», προστίθεται στο τέλος ο ακόλουθος πίνακας:
«ΣΤΑΦΙΔΕΣ "MOSCATEL"
1.2,4 // // // Κατηγορία
// Συντελεστές
// // 1.2.3.4 // // Σε ρόγες // Σε τσαμπιά
για ρόγες // Σε τσαμπιά
για τσαμπιά // // // // // Extra // 1,15059 // 0,80064 // 1,44603 // Ι // 1,00390 // 0,69854 // 1,26107 // ΙΙ // 0,60556 // 0,42138 // 0,76084» // // // //
β) Στο τμήμα Ι «Συντελεστές που εφαρμόζονται στην ελάχιστη τιμή», προστίθεται στο τέλος ο ακόλουθος πίνακας:
«ΣΤΑΦΙΔΕΣ "MOSCATEL"
1.2 // // // Κατηγορία
// Συντελεστές // // // Extra // 1,146 // Ι // 1,000 // ΙΙ // 0,603» // //
4. Το παράρτημα ΙΙ «Ποιοτικές προδιαγραφές και κατηγορίες σταφίδας που δεν έχει υποστεί επεξεργασία» τροποποιείται κατά τον ακόλουθο τρόπο:
α) πριν από το τμήμα «Ποιοτικές προδιαγραφές και κατηγορίες σταφίδας που δεν έχει υποστεί επεξεργασία» τίθενται οι όροι « τμήμα Α»·
β) οι όροι «Τμήμα Β - Ποιοτικές προδιαγραφές και κατηγορίες σταφίδας "Moscatel" που δεν έχει υποστεί επεξεργασία» προστίθενται στο τέλος που αναφέρεται στο παράρτημα Ι του παρόντος κανονισμού.
5. Στο παράρτημα ΙΙΙ «Ελάχιστες προδιαγραφές ποιότητας που εφαρμόζονται στις σταφίδες», προστίθεται στο τέλος η στήλη:
«Γ. Σταφίδες "Moscatel"» που αναφέρεται στο παράρτημα ΙΙ του παρόντος κανονισμού.
6. Στο παράρτημα IV «Πρακτικά ελέγχου» προστίθενται στο τέλος οι όροι «Γ. Για τις σταφίδες "Moscatel" που αναφέρεται στο παράρτημα ΙΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Αυγούστου 1988.

Labels: 7
2
17
19